## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2015. augusztus 17-i üléséről***

Önkormányzati rendelet: 12/2015.(VIII.18.)

Határozat: 69-77/2015.(VIII.17.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |  |  |
| --- | --- | --- | --- |
| *Készült*: | Körmend Város Önkormányzata Képviselő-testületének 2015. augusztus 17-i üléséről | | |
| *Jelen vannak:*  *Távol van:* | Bebes István, Auer Miklós, Bán Miklós, Ferencz Gyula, Faragó Gábor, Tompa László, Czvitkovics Gyula Csák Tamás, Geosics László, dr. Hadnagy Ádám, Tóth Gábor képviselő-testületi tagok  Szabó Ferenc alpolgármester  S | |  |
| *Tanácskozási joggal meghívottak közül megjelent:* | |  |  |
|  | dr. Stepics Anita jegyző  Némethné Simon Mária, a Gazdasági és Pénzügyi Iroda vezetője  Forró Szilvia Városfejlesztési és Építéshatósági irodavezető  Buti Tibor Közszolgálati Iroda vezetője  Horváth István Nemzetiségi Önkormányzat vezetője | |  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja.

Bebes István polgármester kéri a kiküldött napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

Előterjesztő: **Bebes** **István** polgármester

1. 2015. évi költségvetési rendelet módosítása

Előterjesztő: **Bebes István polgármester**

1. Pályázat benyújtása rendelkezési támogatás igénylésére

Előterjesztő: **Bebes István polgármester**

1. Pályázat benyújtása épületek energiahatékonysági szempontból történő felújítására

Előterjesztő: **Bebes István polgármester**

1. Pályázat benyújtása Európai Bizottság által kiírt pályázati kiírásra

Előterjesztő: **Bebes István** polgármester

1. Pályázat kiírása a 315. hrsz- ú ingatlanban lévő tulajdonrész értékesítésére

Előterjesztő: **Bebes István** polgármester

1. Körmend, Rákóczi út 11. 7/38. számú ingatlan feletti rendelkezési jog megszüntetésének lehetősége

Előterjesztő: **Bebes István** polgármester

1. Úttörő utca átnevezése

Előterjesztő: **Bebes István** polgármester

1. Beszámoló az autóbusszal végzett helyi személyszállítási feladatok ellátásáról 2014. évre vonatkozóan

Előterjesztő: **Bebes István** polgármester

1. Tájékoztató a Régióhő Kft. által eszközölt ingatlan vásárlásról.

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

Előterjesztő: **Forró Szilvia** irodavezető

- Interpellációk

Zárt ülés keretében:

1. Közművesítési hozzájárulás kivetése kapcsán érkezett fellebbezések megtárgyalása
2. Megyei kitüntetésekre javaslattétel

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes** **István** polgármester

Bebes István polgármester elmondja, hogy 2015. június 26-án a képviselő testület több tagjával részt vettek a muraszombati tradicionális fesztivál alkalmából megrendezett partnervárosi delegációk találkozóján. Június 27-én egyrészt a 35. Őrségi vásár megnyitóján vett részt, másrészt a Strandfoci megnyitóján, ahol a megjelenteket köszöntötte. Június 28-án a Vas megyei Iron Cross Four amatőr crossfitt versenyen köszöntötte a versenyzőket és a megjelenteket. A crossfitt verseny, valamint a Strandfoci zárásakor a díjakat átadta. Június 29-től július 17-ig a testület döntésének megfelelően szabadságon volt. Július 22-én megbeszélést folytatott a Vas Megyei Katasztrófavédelmi Igazgatóság képviselőjével, valamint részt vett a megújuló MJUS-hoz tartozó 123 szobás hotel ünnepélyes alapkő letételén. Július 23-án a helyi Rendőrkapitány asszonnyal folytatott megbeszélést. Július 28-án a Kajak-Kenu Szövetség, valamint a Bereki Bárkás Egyesület képviselőivel tartott találkozott egy leendő együttműködés kereteinek átbeszélése kapcsán. Ugyanezen a napon KEOP energiatakarékossági pályázattal kapcsolatban folyt megbeszélés a Gimnázium és a Dienes óvoda kapcsán. Július 29-én a MÁV Zrt. elnökével tárgyalt, továbbá az MNV Zrt. Vagyonkezelők Vagyongazdálkodási Igazgatójával tartott megbeszélést. Jelzi, hogy a kerékpárutak kapcsán szinte minden terület az önkormányzat kezelésében, tulajdonában van, így van lehetőség az elkövetkezendő időben pályázatokat benyújtani. Július 31-én a 86. számú főút megyehatár és a Körmend közötti szakasz új burkolatú útjának ünnepélyes átadásán vett részt. Augusztus 2-án részt vett a Lentiben rendezett Négy Város Labdarúgó Torna döntő mérkőzésén. Augusztus 5-én az Emberi Erőforrások Minisztériuma kultúráért felelős államtitkárával folytatott megbeszélést a kastély jövőjét illetően. Augusztus 6-án a VasiVíz Zrt. vezérigazgatójával folytatott megbeszélést a vízhálózat karbantartását és a szennyvízhálózat felújítását illetően. Augusztus 7-én a Telekom területi és helyi képviselőjével tárgyalt az EGIS környékén tervezett optikai kábel elhelyezéséről . Augusztus 12-én az EGIS vezérigazgatójával tárgyalt. Augusztus 13-án a Batthyány Örökségközpont pályázat projektmenedzserével folytatott megbeszélést a pályázati aktualitások kapcsán. Augusztus 14-én a Körmendi napok rendezvénysorozatot és a Borutcát nyitotta meg. Augusztus 15-én a 10 éves Batthyány Lovas Bandérium új zászlajának felszentelésén vett részt. Augusztus 16-án a főző,- és borverseny eredményhirdetésén vett részt.

Auer Miklós képviselő-testületi tag kérdezi, hogy mit kell az alatt érteni, hogy a fürdő-befektetők rengeteg támogatást kaptak Körmendtől, illetve a sok kétkedő miatt kérdezi, van-e elegendő energia arra, hogy Körmend feliratkozott az ország fürdőtérképére. A Nemzetgazdasági miniszter örömét fejezte ki a csatlakozás miatt, és mint mondta a Rába folyó nagy nemzeti értéket képvisel. Amennyiben a Rába parttal is megfelelően foglalkoznak, akkor a kétkedők száma bizonyára csökkenni fog.

Bebes István polgármester elmondja, hogy a város folyamatosan foglalkozik a Rába-parttal. Rendbe tették a Bárkaházat, vis-maior segítségével az árvízkárokat enyhítették, rendbe tették az utakat, felélesztették a Strandfoci bajnokságot. A város segíti egy komoly fesztivál, az Alterába létrejöttét, akkor is, ha a rendezvény magánkézben van. Számos rendezvényt tartanak a Rába-parton. A Kajak-Kenu szövetséggel történő tárgyalások is arról szólnak, hogyan lehetne növelni a turizmust a sport mellett. Foglalkozni kell azzal is, hogy a Rába-parti üdülőt hogyan lehet folyamatosan rendben tartani.

Milyen segítséget tud nyújtani a város az együttműködő partnernek? Odafigyelés, felkarolás, motiválás. Nem forintban mérhető a támogatás, csatlakoztatni lehet őket a turisztikai desztinációs menedzsmentbe, vagy a programokban együttműködve lehet használni az erejüket, ez további lehetőseket nyújt. Egy épülő komplexum nem, csak egy város lehet tagja a fürdőszövetségnek.

Tompa László képviselő-testületi tag kérdezi, hogy továbbra is a Kristilla Kft. neve alatt fut-e a projekt.

Bebes István polgármester tájékoztatja a képviselő urat arról, hogy igen, a Kristilla Kft. neve szerepel a projekt alatt.

A Képviselő-testület a polgármester két időszak közötti beszámolóját 10 igen szavazattal, 1 tartózkodás mellett elfogadja.

**2./ 2015. évi költségvetési rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Auer Miklós képviselő-testületi tag kérdezi, hogy a gépkocsi vásárlás miatt módosításra kerül-e a költségvetés, illetve a régi gépkocsinak mi lett a sorsa, amennyiben eladásra került, akkor az hol mutatkozik meg a költségvetésben.

Bebes István polgármester elmondja, hogy a korábbi autó az önkormányzatnál van. Ezzel kapcsolatban még vannak elvégzendő feladatok is. Várhatóan az elkövetkező időszakban kerül sor ennek elvégzésére. A rendeletben megjelent a tétel a költségvetési kiadások között.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja rendelet módosítását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendelet módosítását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet módosítását.

*Czvitkovics Gyula képviselő-testületi tag elhagyja az üléstermet.*

Bebes István polgármester kéri a rendelet módosításának elfogadását.

Körmend Város Önkormányzata Képviselő-testülete a beszámolót 9 igen és 1 nem szavazattal elfogadja, és a következő határozatot hozza:

**12/2015.(VIII.18.) önkormányzati rendelet**

Körmend város Önkormányzata és intézményei 2015. évi költségvetéséről szóló 2/2015.(I.30.) önkormányzati rendelet módosításáról.

*Czvitkovics Gyula képviselő-testületi tag visszatér az ülésterembe.*

**3./ Pályázat benyújtása rendelkezési támogatás igénylésére**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az önkormányzat minden évben nyújt be támogatási kérelmet, amelyben az önkormányzat egyszeri bevételkiegészítéshez juthat a központi költségvetési keretből. Azokat a kötelező feladatokat is el kell végezni, melyeknek a finanszírozása nem kedvező, ezt tudomásul kell venni. Szembesülni kellett azzal, hogy iparűzési adó kiesés várható, annak pótlása is szükséges.

Tompa László képviselő-testületi tag elmondja, hogy tudomása szerint a Belügyminisztérium rendkívüli támogatást nyújt, melyet egészségügyi ellátások bővítésére is fel lehet használni, ez nem szerepel az előterjesztésben, szeretné azt javasolni, így a vérvételi helyek kialakítása is megtörténhetne.

Bebes István polgármester elmondja, hogy ez állami feladat. Amennyiben ilyen típusú pályázat kerül kiírása, arra az intézmény fenntartójának kell pályázni. Erre természetesen az önkormányzat felhívhatja a figyelmet.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a határozati javaslatot 11 igen szavazattal elfogadja, és a következő határozatot hozza:

**69/2015.(VIII.17.) önkormányzati határozat**

Körmend Város Önkormányzata Képviselő-testülete a 2015. évi költségvetésről szóló 2014. évi C. törvény 3. melléklet I. 7. pont és a III. 4. pont alapján rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

Felelő: Bebes István polgármester

Határidő: 2015. szeptember 15.

**4./ Pályázat benyújtása épületek energiahatékonysági szempontból történő felújítására**

Előadó: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Tájékoztatja a képviselő-testületet arról, hogy a tervek készen álltak, az önkormányzat számos előkészítést megtett, így van lehetőség egy-egy pályázat kapcsán gyors pályázat benyújtásra. Más területen is várhatók ilyen pályázatok.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**70/2015.(VIII.17.) önkormányzati határozat**

Körmend Város Önkormányzat Képviselő-testülete

1. azegyes, a Környezet és Energia Operatív Program 2011–2013. évekre szóló akcióterve 5. prioritásával összefüggő kormányhatározatok módosításáról című pályázati felhívásraaKörmendi Kölcsey Ferenc Gimnázium, valamint a Dr. Batthányné Coreth Mária Óvoda Dienes Lajos Úti Tagóvoda felújítását célzó pályázat benyújtását támogatja.
2. A pályázat benyújtására felhatalmazza a Polgármestert

Felelős: Bebes István, polgármester

Határidő: azonnal

**5./ Pályázat benyújtása Európai Bizottság által kiírt pályázati kiírásra.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Auer Miklós képviselő-testületi tag kérdezi, hogy lesz olyan pályázat, amelynek kézzel fogható eredménye is lesz, amely akár munkát is adhat a helyieknek.

Bebes István polgármester elmondja, hogy ezek a típusú pályázatok ritkábbak, az Európai Unióban a gazdaság fejlesztés teljesen más területen valósul meg. Az önkormányzat olyan pályázati kiíráson tud részt venni, amely megjelenik.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**71/2015.(VIII.17.) önkormányzati határozat**

Körmend Város Önkormányzata Képviselő-testülete

1. Az Európai Bizottság által, az Európa a Polgárokért program keretein belül kiírt „Városok Hálózatai” elnevezésű felhívásra „**A jövő forrása”** című pályázat benyújtását támogatja az előterjesztésben részletezett projektcél megvalósítása érdekében.
2. A pályázat sikeres megvalósításához 6.070,- Euro önerőt biztosít a 2016-os költségvetés terhére.

Felelős: jegyző

Határidő: Pályázat benyújtása- 2015. szeptember 1.

**6./ Pályázat kiírása a 315. hrsz-ú ingatlanban lévő tulajdonrész értékesítésére**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a tanácsi rendszerben épült az épület, de akkor nem lett meghatározva az, kinek mire terjed ki a tulajdoni hányada és az épület használati rendje sem nem lett szabályozva. Az önkormányzat próbált az ÁFÉSZ-szal egyezséget kötni az előrelépés végett. Döntések, javaslatok születtek, melyek azonban nem voltak sikeresek.

Most vannak érdeklődő befektetetők, ezért meg kell vizsgálni a pályáztatás lehetőségét. Az önkormányzat nehezebben tud mozogni, mint egy vállalkozás, így célszerű az épület vállalkozásnak történő eladása. Bízik abban, hogy az ÁFÉSZ partner lesz ebben, hiszen mindenkinek a célja az épület megújítása. Az előterjesztést az alábbiak szerint kéri módosítani: a felújítási kötelezettség határidős legyen, 2017. december 31-ig. A nyertes pályázó köteles a szerződés aláírását követően a projekt előrehaladtáról 6 havonta jelentéseket tenni az önkormányzat felé, bemutatva a társasházasítást, a beruházási tervet, a beruházás megvalósulását. A visszavásárlás joga mellett – amennyiben a vállalkozó nem teljesíti a szerződésben írtakat- az elállás jogát is ki kell kötni. A vállalkozónak az önkormányzat és költségvetési szervei felé ne legyen köztartozása, de olyan cégnek se legyen, amelyben a pályázó tulajdonnal bír, illetve a pályázatot két példányban javasolja benyújtani. További érdeklődő is jelentkezett, így kéri felvenni a határozati javaslatban szereplők közé a Centrál Apartmanház Kft-t (Körmend, Gárdonyi utca 26.).

Tóth Gábor képviselő-testületi tag kérdezi, hogy az előterjesztésben osztatlan közös tulajdon szerepel, míg a pályázati részben az önkormányzat lakásokra kér ajánlatokat. Kérdezi továbbá, hogy az ÁFÉSZ tett-e nyilatkozatot, milyen módon kívánja megosztani az ingatlant, megfelel-e nekik, hogy a lakások az önkormányzat tulajdonát képezzék. Mivel a ÁFÉSZ-é a nagyobb tulajdoni hányad, vállalják-e a későbbiekben annak felújítását, mivel ha csak a lakások lesznek felújítva, akkor az épület továbbra is csúnya marad.

Bebes István polgármester elmondja, hogy az épület megújulása a cél. Eddig olyan feltételeket támasztott az ÁFÉSZ, aminek az önkormányzat maga nem tudott eleget tenni. Az imént tett módosítások pont ezt a célt szolgálják.

Tompa László képviselő-tag elmondja, hogy örül ennek az előterjesztésnek. Az ifjú házasoknak nagy szolgálatot tett az épület. Az, hogy kinek a kezdeményezéséből indult az előterjesztés (Pro Körmendtől, aláírásgyűjtésekből) mindegy is, örül, hogy előrelépés történik az ügyben.

Bebes István polgármester elmondja, hogy nagyon érdekesnek tartja képviselő úr felvetését, amit kommentálni azonban nem kíván.

Ferencz Gyula képviselő-testületi tag elmondja, hogy ennek az ingatlannak a sorsára pontot kell tenni. A megosztás és a használt ingatlan hányada nem egyezik. Amikor megvételre kerül, nem okoz-e ez problémát. A nyílt értékesítést tartja kedvezőbbnek, hiszen véleménye szerint azok közül, akik kiértesítésre kerülnek, kettőnek van lehetősége a tényleges megvásárlásra és felújításra. Elmondja, hogy szerinte a társtulajdonosnak részt kellett volna vennie a testületi ülésen.

Auer Miklós képviselő-testületi tag elmondja, hogy ő is a nyílt pályáztatást tartja előnyösebbnek. A határidő lerövidítését hasznosnak tartja.

Bebes István polgármester elmondja, hogy a képviselők mindig azt szorgalmazták, hogy a helyi vállalkozóknak adjon lehetősége az Önkormányzat, most pedig másképp nyilvánulnak meg. Elmondja, hogy a helyi vállalkozások ismerik a helyet és a körülményeket, itt ugyanisis nem egyszerű értékesítésről van szó, ez a pályázati felhívásból is kitűnik. Egy külső vállalkozás nem biztos, hogy ki tudja alakítani az együttműködést az ÁFÉSZ-al. Egy ingatlanközvetítőnek pedig nem az épület lesz fontos, így akár évekig is ilyen állapotban maradhatna, hiába hozta meg a megfelelő döntést a képviselő-testület.

Bebes István polgármester elmondja, hogy az ülések nyíltak, a napirend közzétételre keült, így lett volna lehetőség eljönni az ÁFÉSZ-nak. Aki olvasta, az tud a pályázatról, aki akar az pályáz. Az önkormányzat megadja a segítséget. Ha az ötből kettő cég pályázatot nyújt be, örülni fog, hiszen akkor valakinek már fontos az épület további sorsa. Az ifjú házasok épülete idejemúlt, hiszen ott van a másik épület is, ráadásul a szocpol a lakásvásárlást támogatja, nem a bérletet.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslatok elfogadását.

Dr. Stepics Anita jegyző elmondja, hogy a tulajdoni hányad valós, ingatlan-nyilvántartás szerinti. Az, hogy a tulajdoni hányad alapján természetben hogy történik az ingatlan megosztása, az a társasházasítás dolga lesz, az Önkormányzat is erre törekedett az ÁFÉSZ-szal. A tulajdoni hányad az ingatlan-nyilvántartás szerinti a pályázati kiírás pedig a kialakult használat rendje szerinti. A társasházasítás során kerül pont annak a végére, hogy hogyan lesz a megosztás.

Bebes István polgármester kéri a határozati javaslat elfogadását, az elhangzott módosításokkal.

Körmend Város Önkormányzata Képviselő-testülete a javaslatot 10 igen szavazattal és 1 tartózkodás mellett elfogadja, és a következő határozatot hozza:

**72/2015.(VIII.17.) önkormányzati határozat**

Körmend város Önkormányzata Képviselő-testülete a körmendi 315 hrsz-ú ingatlan 606/1436 tulajdoni illetőség értékesítésére kiírt pályázati felhívást az alábbi módosításokkal jóváhagyja:

* Az Önkormányzat 5 év helyett 2017. december 31-i határidővel lejáró felújítási kötelezettséget ír elő a pályázati felhívásban,
* Az Önkormányzat előírja azt, hogy a nyertes ajánlattevő a szerződéskötést követő 6 havonta köteles írásban tájékoztatást adni Körmend város Önkormányzatának arról, hogy hogyan halad előre az általa vállalt felújítási kötelezettség és beruházási cél megvalósításával, és megilleti az Önkormányzatot az elállás joga arra az esetre, ha a nyertes ajánlattevő nem tesz eleget a szerződéskötést követően 6 havonta esedékes tájékoztatási kötelezettségének, vagy ha ezekből éppen az állapítható meg, hogy olyan késedelemben van a beruházási program (felújítási kötelezettség) megvalósításával, amely lehetetlenné teszi a 2017. december 31-i határidőre történő felújítási kötelezettség teljesítését.
* Pályázati felhívás részévé kell tenni azt, hogy amennyiben az ajánlattevő más szervezetben, gazdasági társaságban is tulajdonnal bír, abban az esetben e más szervezet, gazdasági társaság esetén is követelmény az, hogy ne legyen az eljárást lezáró Képviselő-testületi döntés időpontjában Körmend Város Önkormányzatával, annak költségvetési szerveivel (Körmendi Közös Önkormányzati Hivatal, Körmendi Kulturális Központ, Múzeum és Könyvtár, Körmend város Gondnoksága), valamint az Önkormányzat többségi tulajdonában álló gazdasági társasággal (Régióhő Kft.) szemben bármilyen jogcímből eredő, lejárt tartozása, ellenkező esetben az ajánlattevő – ajánlatának tartalmi vizsgálata nélkül - az eljárásból kizárásra kerül.
* Az ajánlatokat 2 példányban (egy eredeti, egy másolati példányban ) kell benyújtani.

Az így módosított pályázati felhívást az alábbi gazdasági szereplők részére rendeli Körmend város Önkormányzata közvetlenül megküldeni:

1. Dancsecs Építőipari és Szolgáltató Kft. (Körmend, Nyírfa u. 20.)
2. Ragasits és Társa Kft. (Körmend, Vida József u. 1.)
3. Provincia Invest Kft. (Budapest, Fehérvári u. 201-207. 7. emelet 72.)
4. Szafa Kft. (Ady Endre u. 61.)
5. Körmend és Vidéke ÁFÉSZ (Körmend, Rákóczi u. 8.)
6. Centrál Apartmanház Kft. (Körmend, Gárdonyi utca 26.)

**7./ Körmend, Rákóczi út 11. 7/38. számú ingatlan feletti rendelkezési jog megszüntetésének lehetősége**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**73/2015.(VIII.17.) önkormányzati határozat**

Körmend Város Önkormányzatának Képviselő-testülete hozzájárul ahhoz, hogy az Önkormányzat kezdeményezze a Körmend, Rákóczi u. 11. VII/38. számú ingatlan rendelkezési jogának megszerzését a Honvédelmi Minisztérium előtt. A Képviselő-testület megismerte és tudomásul veszi a HM által a jog megszerzéséhez előírt felvételeket, egyúttal felhatalmazza a polgármestert arra, hogy az ingatlan feletti rendelkezési jog megszerzése végett a HM előtt eljárjon.

Felelős: polgármester

Határidő: folyamatos

**8./ Úttörő utca átnevezése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a felmerülő költségeket az önkormányzat vállalja át, hiszen ezek a költségek nem az ott lakók miatt merülnek fel, javasolja, hogy a Testület adjon 3 lehetőséget, és az ott lakók döntsék el az utca nevét.

Auer Miklós képviselő-testületi tag kérdezi, hogy az utca lakói egyáltalán akarják-e a névváltozást. A rendszerváltozás után születetteknek fogalmuk sincs arról, mit is jelent ezen utca neve. Amennyiben a szinonima szótárt fellapozzuk, akkor az úttörő jelentése, előfutár, kezdeményező, feltaláló, fejlesztő is lehet. Miután az utca lakói a változást nem akarják, azt a kormányhivatal javasolta, ezért a felmerülő költségeket a kormányhivatal rendezze, véleménye szerint.

Dr. Stepics Anita jegyző elmondja, hogy a Magyar Tudományos Akadémia rögzítette, hogy az utca elnevezése nem megengedett közterület névként.

Tompa László képviselő-testületi tag elmondja, hogy ránézésre az előterjesztés nagyon egyszerű, de maga a feladat nehéz. Madáchy L. Károly, Szinetár Miklós neve is felmerült a bizottsági ülésen. Kéri a kormányhivatalt, legközelebb javaslatot is tegyen arra, hogy mi legyen az utca elnevezése.

Czvitkovics Gyula képviselő-testületi tag elmondja, hogy valóban két név merült fel, javasolja is a testületnek az előzőekben elhangzottakat megfontolásra. A körzet képviselőjeként úgy gondolja, hogy pár soros levélben meg kellene kérdezi az utca lakóinak véleményét. Javasolja esetleg a Törő utca elnevezést.

Tompa László képviselő-testületi tag kéri, hogy ebben a levélben legyen benne az is, hogy az önkormányzat átvállalja a költségeket.

Bebes István polgármester elmondja, némely kérdésben rendkívül gyorsan tud dönteni a testület, de vannak kérdések, melyekben elveket hoznak fel a képviselők. Azt a kérdést, hogy szükség van-e járásokra, vagy nincs, nem itt és nem a képviselő-testületnek kell megtárgyalni. Körmenden lévő utcának Körmend lakossága adjon nevet, és nem a Kormányhivatal, ez fel sem merülhet.

Bebes István polgármester elmondja, hogy a határozati javaslatot akként módosítja, hogy az érintett utca lakóit az utca elnevezéséről levélben megkeresi az önkormányzat. Kéri a határozati javaslat elfogadását akként, hogy 3 javaslatot terjeszt a Testület az utca lakói elé.

1. Madáchy L. Károly utca
2. Szinetár Miklós utca
3. Törő utca

Körmend Város Önkormányzata Képviselő-testülete a határozati javaslatot 10 igen szavazattal elfogadja, és a következő határozatot hozza:

**74/2015.(VIII.17.) önkormányzati határozat**

Körmend város Önkormányzata Képviselő-testülete Vas Megyei Kormányhivatal felhívására az Úttörő utca nevének megváltoztatására az alábbi javaslatokat teszi:

1. Madáchy L.Károly utca
2. Szinetár Miklós utca
3. Törő utca

A Képviselő-testület felkéri a körzet választott képviselőjét, Czvitkovics Gyulát, hogy az Úttörő utca lakosai véleményét kérje ki a javaslatokkal kapcsolatban, és azt tárja a Képviselő-testület elé annak szeptemberi ülésén.

*Auer Miklós képviselő-testületi tag nem vett részt a szavazásban.*

**9./ Beszámoló az autóbusszal végzett helyi személyszállítási feladatok ellátásáról 2014. évre vonatkozóan**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a határozati javaslatot 11 igen szavazattal elfogadja, és a következő határozatot hozza:

**75/2015.(VIII.17.) önkormányzati határozat**

Körmend város Önkormányzata Képviselő-testülete az Északnyugat–Magyarországi Közlekedési Központ felügyelet és irányítása alatt ténykedő Vasi Volán Zrt. –nek a 2014. évi beszámolóját a Körmenden végzett helyi személyszállítási feladatok teljesítése vonatkozásában elfogadja.

**10./ Tájékoztató a Régióhő Kft. által eszközölt ingatlan vásárlásáról.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag kérdezi, hogy a 25.000.000 Ft a teljes Korona éttermet takarja-e?

Bebes István elmondja, hogy igen, ez 250 m2-t takar, a 323/16 hrsz-ú ingatlanról van szó.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a a határozati javaslatot 11 igen szavazattal elfogadja, és a következő határozatot hozza:

**76/2015.(VIII.17.) önkormányzati határozat**

Körmend város Önkormányzata Képviselő-testülete jóváhagyja azt, hogy a Régióhő Kft. végrehajtási eljárás keretében, végrehajtást kérőként megvásárolja a tulajdonos távhődíjtartozása miatt végrehajtás alá vont Körmend, Rákóczi u. 4. (hrsz: 323/26) szám alatti ingatlant a kikiáltási ár felének, azaz 25.000.000 Ft-nak megfelelő összegért.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Faragó Gábor, Dr. Hadnagy Ádám, Geosics László, Bán Miklós képviselők elfogadják a választ.

Auer Miklós képviselő elmondja, hogy a választ elfogadja a 3. pont kivételével, hiszen a Rákóczi utca és a IV. Béla király utca kereszteződésében még mindig nem működik a közvilágítás.

Bebes István polgármester elmondja, hogy a szükséges intézkedést az iroda megtette. Az a szolgáltató felelőssége, hogy a kijavításra nem került sor. Mivel a képviselő úr nem fogadta el a választ, kérdezi, hogy a Testület elfogadja-e?

**77/2015.(VIII.17.) önkormányzati határozat**

Körmend város Önkormányzata Képviselő-testülete Auer Miklósnak a Rákóczi utca és a IV. Béla király utca kereszteződésében lévő közvilágítással kapcsolatos interpellációjára adott választ elfogadja.

Tompa László képviselő-testületi tag elmondja, hogy elfogadja a választ, de az épületben csak halvány az internet jel.

Bebes István polgármester tájékoztatja a képviselő urat arról, hogy a Free-Wifi a kastélyban és a Fő-téren működik. Mivel az önkormányzat közhivatal, így itt nem működhet a jel.

**Interpellációk:**

Tompa László képviselő-testületi tag aziránt érdeklődik, hogy az írásban benyújtott módosításokat és az előterjesztéseket hova töltik fel, hol tudja azokat megnézni.

*Dr. Stepics Anita jegyző tájékoztatja a képviselő urat arról, hogy a kormend.hu-ra a jegyzőkönyv kerül feltöltésre, az előterjesztések a Nemzeti Jogszabály Tárba kerülnek feltöltésre, ezen keresztül kommunikál az önkormányzat a kormányhivatallal.*

Auer Miklós képviselő-testületi tag kérdezi, hogy a kórház felújítása megrekedt, mi ennek az oka.

*Bebes István polgármester tájékoztatja a képviselő urat arról, hogy a felújításnak van határideje. A fenntartót az önkormányzat megkérdezi a miért-ről.*

Bán Miklós képviselő-testületi tag kéri a Bartók lakótelepi hinta megjavítását.

*Sövegjártó Zoltán a városgondnokság vezetője elmondja, hogy a játszótérre vonatkozó szabványok ezt a magasságot írják elő, pontosan azért, hogy a 13-14 éves gyerekek ne használják azokat a hintákat, amik a 3-4 éves gyerekek számára készültek.*

Csák Tamás képviselő-testületi tag elmondja, hogy az ipari úton lévő lámpák fele, valamint a Berki úti lámpák több hónapja, továbbá az Akác utca 17. előtti lámpák nem működnek.

Ferencz Gyula képviselő-testületi tag elmondja, hogy Bástya utca IV. Béla király utca kereszteződésében körforgalomra lenne szükség. Kérdezi, hogy áll a tervezése. A Rákóczi úton lévő szerviz útra fekvőrendőr elhelyezésére tettek javaslatot. A 7 emeletestől a Mátyás király utcáig továbbra sem működik rendesen a lámpa a gyalogos-átkelőhelyen.

*Forró Szilvia irodavezető elmondja, hogy a tervek elkészültek, benyújtásra került engedélyezésre, a hiánypótlást teljesítik, várhatóan augusztus végén megkapják az engedélyeket.*

*Sövegjártó Zoltán a városgondnokság vezetője elmondja*, *hogy a fekvőrendőr a mai napon került kiszállításra a Városgondnokságra, annak letételére az ünnepség sorozat után kerül sor.*

Dr. Hadnagy Ádám képviselő-testületi tag köszönetet mond a Magyar Közút Nonprofit Zrtnek, elsősorban Soós Róbert úrnak, hogy a Rákóczi úti 208-as lakások előtti út aszfaltozását rendkívül gyorsan végezték el. Kéri a Tempoval szembeni parkoló felfestését.

Czvitkovics Gyula képviselő-testületi tag jelzi, hogy a Nyírfa utcában lévő szennyvízcsatorna leszakadást kéne eldönteni, hogy kátyúzni kell-e azt.

Bebes István polgármester a Képviselő-testület ülését 15 óra 27 perckor bezárja.

K. m. f.

Bebes István dr. Stepics Anita

polgármester jegyző